stanford-oval/wikipedia huggingface dataset:
Etelän siirtymäneuvosto

Etelän siirtymäneuvoston tunnus.
Etelän siirtymäneuvosto (STC; arabiaksi: المجلس الانتقالي الجنوبي‎ al-Majlis al-Intiqālī l-Janūbiyy) on Jemenin eteläosien separatismia tavoittelevaa Etelän liikettä edustava hallinto. Neuvoston puheenjohtajana toimii Adenin maakunnan entinen kuvernööri, kenraalimajuri Aidarouss al-Zoubeidi ja varapuheenjohtajana entinen ministeri Hani Bin Breik. Siirtymäneuvosto muodostuu 26 eteläosien johtajasta: Hadramautin, Laḥidžin, Šabwan ja Sokotran kuvernööreistä sekä etelän itsenäisyyttä kannattavista henkilöistä ja heimojohtajista.
Arabiemiraatit tukee siirtymäneuvostoa sotilaallisesti.
Historia

Vuoden 2017 huhtikuun puolivälissä kiistat Jemenin presidentin Abdrabuh Mansur Hadin ja Adenin maakunnan kuvernöörin Aidarouss al-Zoubeidin välillä kärjistyivät,selvennä ja heidän joukkonsa taistelivat keskenään Adenin lentokentällä.
Sen jälkeen keväällä 2017 Hadi erotti al-Zoubeidin ja ministeri Hani Bin Breikin. Etelän liikkeen kannattajat osoittivat mieltä päätöstä vastaan. Pari viikkoa myöhemmin, 11. toukokuuta 2017, al-Zoubeidi ilmoitti Etelä-Jemeniä hallinnoivan poliittisen siirtymäneuvoston perustamisesta.
Hadin johtama hallitus torjui neuvoston muodostamisen. Hadi kommentoi: "Sellaiset siirrot ovat hyödyttömiä, eikä niitä tulla koskaan hyväksymään", ja neuvosto palvelee vain huthien tarkoitusperiä. Hän vaati neuvoston jäseniksi lueteltuja "ilmoittamaan selkeästi kantansa neuvostoon".
Tammikuussa 2018 siirtymäneuvosto oli vallannut suurimman osan Adenia Jemenin kansainvälisesti tunnustetulta bin Daghrin hallitukselta. Siirtymäneuvosto tapasi 21. tammikuuta hallituksen edustajia ja syytti hallitusta jemeniläisten näännyttämisestä ja nälänhädästä. 28. tammikuuta Adenissa puhkesi siirtymäneuvoston joukkojen ja hallituksen joukkojen välisiä taisteluja. Arabiemiraattien kouluttamat joukot tukivat siirtymäneuvostoa.
Tavoitteet

Tammikuussa 2018 laaditun lausunnon mukaan neuvoston tavoitteena on "kaikkien Etelä-Arabian alueiden täydellinen vapautuminen valtaavilta ja miehittäviltä joukoilta ja Etelän siviilivaltion perustaminen". Tarkoitus on "saavuttaa poliittinen, hallinnollinen ja taloudellinen itsenäisyys Sanaasta". Neuvosto aikoo "lujittaa suhdetta ja kumppanuutta  arabiliittoumavaltioiden kanssa Arabiemiraattien ja Saudi-Arabian johdolla.
Sumner Paine

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Kultaa | Ateena 1896 | 30 m vapaapistooli |  |
|  Hopeaa | Ateena 1896 | 25 m palvelusrevolveri |  |
Sumner Paine (13. toukokuuta 1868 Boston – 18. toukokuuta 1904 Boston) oli yhdysvaltalainen ampuja ja olympiavoittaja. Hän osallistui veljensä Johnin kanssa Ateenan olympialaisiin 1896, joissa hän voitti kultaa 30 metrin vapaapistoolin kilpailussa ja hopeaa 25 metrin palvelusrevolverilla.
Siddharta (yhtye)

| Siddharta |
| --- | --- |

Tiedot
Toiminnassa:  1995–
Kotipaikka:  Ljubljana, Slovenia
Laulukieli:  sloveeni   englanti
Jäsenet:  Tomi Meglič, laulu, kitara   Primož Benko, laulu, kitara   Jani Hace, basso   Boštjan Meglič, rummut   Tomaž Okroglič-Rous, koskettimet  
Entiset jäsenet:  Primož Majerič, basso   Cene Resnik, saksofoni, koskettimet  
Levy-yhtiö:  Multimedia Records   Kif Kif Records  
Aiheesta muualla
Kotisivut
Infobox OKNimi-testi OK: 
Siddharta on vuonna 1995 toimintansa aloittanut slovenialainen rock-yhtye. Nimensä ryhmä on ottanut saksalaisen kirjailijan Hermann Hessen Siddhartha-romaanista, joskin jätti nimestä yhden h-kirjaimen pois.
Historia

Siddharta perustettiin vuoden 1995 alkuneljänneksellä, ensin nelihenkiseksi. Perustajajäsenet olivat Tomi Meglič, Primož Benko, Primož Majerič ja Boštjan Meglič. Ensimmäinen konsertti järjestettiin saman vuoden maaliskuun 17. päivänä paikallisessa koulussa, jota yhtye oli jo aiemmin käyttänyt harjoittelupaikkanaan. Yleisöä oli noin 40 henkilön verran.
Siddhartan musiikillinen ilmaisu laajeni 1996, kun Cene Resnik tuli mukaan kokoonpanoon saksofonistiksi ja kosketinsoittajaksi. Kumpaakaan instrumenttia ei yhtyeessä ollut sitä ennen soitettu.
Historia > Esikoisalbumi

Siddhartan ensimmäistä pitkäsoittoa ID äänitettiin vuoden 1998 huhtikuusta seuraavan vuoden helmikuuhun. Julkaisu tapahtui 27. toukokuuta 1999, ja ID ansaitsi myynnillään tekijöilleen platinalevyn. Julkaisun aikoihin kosketinsoittaja Tomaž Okroglič-Rous liittyi ryhmän jäseneksi. ID:in kannen suunnitteli kaksi taideopiskelijaa, Maja Bagič ja Ivijan Mujezinovič. Levyn myötä yhtye käynnisti keväällä 1999 yli 50 konsertin mittaisen kiertueen ja nousi huomattavaan suosioon. Se mm. esiintyi Slovenian suurimmassa musiikkifestivaalissa Rock Otočecissa kahden ulkomaalaisen esiintyjän, Liquidon ja Dog Eat Dogin, lämmittelijänä.
Kiertueen ollessa vielä käynnissä Siddharta solmi levytyssopimuksen Universal Music Groupiin kytkeytyneen Multimedia Recordsin kanssa syyskuussa 1999. Kuukautta myöhemmin ID julkaistiin uudelleen, ja tällä kertaa levy sisälsi bonus-kappaleena Siddhartan vanhimman laulun, Stipen..
Historia > Toinen albumi

Toinen studioalbumi Nord julkaistiin 9. toukokuuta 2001. Useat ulkopuoliset muusikot, kuten Tomaž Humar, Robert Rebolj, Boštjan Gombač ja Bojan Cvetrežnik osallistuivat sen työstämiseen. Albumia myytiin Slovenian mittakaavassa historiallisen hyvin; yli 7 000 kopiota alle kahdessa kuukaudessa. Slovenian markkinoilla vain U2 on yltänyt parempaan. Siddharta aloitti levyn ilmestyttyä kiertueen, joka sisälsi lähes 80 esitystä eri puolilla Sloveniaa ja keräsi runsaasti yleisöä.
Nordilta muistetaan erityisesti laulut B Mashina ja Samo Edini. Ensin mainittu pysyi hyvillä listasijoituksilla yli kaksi kuukautta. B Mashinaan tehty musiikkivideo näytettiin ensimmäisen kerran televisiossa vain kolme päivää ennen pitkäsoiton ilmestymistä kauppoihin. Löytääkseen tuoreita kasvoja videolle Siddharta järjesti avoimen koe-esiintymisen ljubljanalaisessa teatterissa 23. huhtikuuta 2001. Kaksipäiväiset kuvaukset aloitettiin jo seuraavana päivänä. Videon ohjasi arvostettu kroatialainen ohjaaja Gonzo.
Myös Samo Ediniin tehtiin musiikkivideo. Sen ohjasi elokuvaohjaajanakin tunnettu Sašo Podgoršek.
Historia > Uusi basisti ja remix-albumi

Helmikuussa 2002 Siddhartan basisti Primož Majerič päätti jättää yhtyeen henkilökohtaisista syistä. Tiettävästi Majeričin ja yhtyeen muiden jäsenten välillä ei ollut eroon johtaneita tai siitä johtuneita riitoja. Siddharta jatkoi jonkin aikaa esiintymistä ilman basistia, kunnes uusi soittaja Jani Hace liittyi kokoonpanoon.
Keväällä 2002 Siddhartha alkoi myös työstää remix-albumi Silikon Deltaa, joka julkaistiin 19. kesäkuuta. Usean tunnetun slovenialaisen DJ:n ja artistin, kuten Umekin, Laibachin, Kanzyanin ja Jamirkon panos kuuluu levyn sisällössä. Silikon Deltan ilmestyessä julkistettiin myös uusi Under Venus -laulun musiikkivideo, joka oli animoitu tietokoneella. Video voitti Viktor-gaalassa parhaan videon palkinnon. Palkintoa ei ollut annettu koskaan aiemmin.
Historia > Uusi levy-yhtiö ja kolmas albumi

Heinäkuussa 2003 Siddhartan ja Multimedia Recordsin vuosia jatkunut yhteistyö päättyi, ja yhtye siirtyi Kif Kif Records -nimisen levy-yhtiön riveihin. Siddhartan kolmas studioalbumi Rh- ilmestyi vain kuukautta myöhemmin, 13. elokuuta. Levy kävi edeltäjiensä tavoin hyvin kaupaksi. Sen 15 kappaleesta kaksi oli englanninkielisiä, kun sitä vastoin ID ja Silicon Delta olivat kumpikin sisältäneet vain yhden englanninkielisen laulun. Syyskuussa 2003 yhtye vieläpä julkaisi täysin englanninkielisen version uutuuslevystään. Rh-:n laulujen lisäksi julkaisu sisälsi kaksi bonus-kappaletta. Sitä painettiin vain 1500 kappaletta ja myytiin nimellä Rh- Bloodbag Limited Edition. Laulaja Tomi Meglič perusteli painoksen huomattavaa pienuutta toteamalla, että Rh- Bloodbag Limited Edition tehtiin lähinnä siksi, että Siddhartalla olisi valmiina yksi englanninkielinenkin levy näytettäväksi ulkomaisille levy-yhtiöille, mikäli yhtyeelle ilmenisi tilaisuus kansainväliseen uraan 
.
21. maaliskuuta 2005 Siddharta julkaisi uudelleen englanninkielisen versionsa Rh-:sta, tällä kertaa nimellä Rh- (English). Se ei ollut aivan identtinen kopio kahden vuoden takaisesta rajoitetusta painoksesta, sillä vuoden 2005 versiolta puuttuivat bonus-kappaleet.
Historia > Neljäs albumi

Lähes puoli vuotta kestäneen kirjoitus- ja äänitysrupeaman jälkeen Siddhartan neljäs studioalbumi Petrolea ilmestyi 4. kesäkuuta 2006. Se nousi listaykköseksi, säilytti asemansa usean viikon ajan ja ylitti platinalevyyn oikeuttavan myyntimäärän. Vuoden loppupuolella yhtye konsertoi noin 20 paikassa eri puolilla Sloveniaa soittaen sekä Petrolean kappaleita että vanhempaa tuotantoa. Kiertuetta oli todistamassa yhteensä 50 000 ihmistä, joista 15 000 näki kiertueen päättäneen ulkoilmakonsertin Ljubljanassa. Esitys myös televisioitiin ja soitettiin radiossa.
Historia > Vuosi 2007

Vuonna 2007 Siddhartalta ilmestyi uusi minialbumi Male Roke sekä kaksi kokoelmaa. 14. toukokuuta julkaistu Male Roke sisältää kolme versiota nimilaulusta sekä live-äänitykset kappaleista Plastika, Domine ja Homo Carnula.
Toinen vuoden 2007 kokoelmista, Izštekani, sisältää akustisen radioshow'n. Julkaisuun kuuluu sekä CD että DVD. Izštekania myytiin kuudella erilaisella kannella; yksi jokaista yhtyeen jäsentä kohti. Toinen kokoelmajulkaisu on neljä CD:tä ja yhden DVD:n käsittävä Maraton, joka on tallenne Ljubljanan Hala Tivolissa järjestetystä konsertista. Esitys kesti yli viisi tuntia ja Siddharta soitti sen aikana koko tuotantonsa, yhteensä 56 laulua.
Diskografia

ID (1999)
Lunanai (EP) (2000)
Nord (2001)
Silikon Delta (2002)
Rh- (2003)
Rh- Bloodbag Limited Edition (2003)
My Dice (EP) (2004)
Rave (EP) (2005)
Rh- Special Edition (CD + DVD) (2005)
Rh- (English) (2005)
Petrolea (2006)
Male Roke (EP) (2007)
Izštekani (2007)
Maraton (4 CD:tä + DVD) (2007)
Palkintoja > 2000

Bumerang-palkinto - Läpimurto
Zlati petelin -palkinto - Paras uusi artisti
Zlati petelin -palkinto - Paras rock-albumi
Zlati petelin -palkinto - Paras albumi
Palkintoja > 2001

Zlati petelin -palkinto - Paras ryhmä
Palkintoja > 2002

Viktor-palkinto - Vuoden artisti
Bumerang-palkinto - Vuoden ryhmä
Palkintoja > 2003

Viktor-palkinto - Vuoden video (Under Venus)
Golden drum -palkinto - Paras pakkaussuunnittelu (Rh- Bloodbag Limited Edition)
Palkintoja > 2004

Viktor-palkinto - Vuoden artisti
Viktor-palkinto - Erikoissaavutukset
MTV - Viikon artisti
Palkintoja > 2005

Viktor-palkinto - Vuoden artisti
MTV European Music Award - Adrianmeren seudun paras artisti 2005
Timanttilevy Rh-:n myynnin johdosta (albumia myytiin yli 25 000 kappaletta, mikä on erittäin harvinaista Sloveniassa)
Palkintoja > 2006

Viktor-palkinto - Paras musiikkiesitys
Aiheesta muualla

Yhtyeen virallinen kotisivusto
Siddharta (yhtye) Myspacessa (englanniksi)
Sulho Aavikko

| Sulho Aavikko> Henkilötiedot |
| --- | --- |
Syntynyt: 13. maaliskuuta 1889 Turku, Suomi
Kuollut: 26. tammikuuta 1933 (43 vuotta) Turku
Ammatti:  näyttelijä
Sulho Aavikko (13. maaliskuuta 1889 Turku – 26. tammikuuta 1933 Turku) oli suomalainen näyttelijä.
Ura

Aavikko oli vuodesta 1908 alkaen mukana lähes kaikissa Turun näytelmäseuroissa ja vaellusvuosinaan myös johti muutamaa seuraa. Kun Turun Työväen Teatterin toiminta ammattimaistui 1916 Aavikko siirtyi sen näyttelijäkaartiin ja työskenteli siellä kymmenen vuotta. Aavikon terveys heikkeni 1926, jolloin hänen oli jätettävä työnsä. Vuonna 1930 hän ryhtyi Kärsämäen Työväen Näyttämön johtajaksi.
Aavikko näytteli osapuilleen kaikissa aikakauden unkarilaisissa laulunäytelmissä ja opereteissa. Hänellä oli rooleja myös lukuisissa suomalaisen näytelmäkirjallisuuden klassikoissa. Kansannäytelmässä Tukkijoella Aavikko teki Tolarin, Huotarin ja Pölhö-Kustaan roolit, näytelmässä Pohjalaisia hän näytteli Saltun ja Antin. Nummisuutareissa hän näytteli Eskon. Seitsemässä veljeksessä hänellä oli Eeron osa.
Aavikon kollegoita Turun Työväen Teatterissa olivat muun muassa Santeri Vahtonen ja tämän puoliso Fanny Vahtonen.
Sursingar

Sursingarin soittaja
Sursingar on Pohjois-Intian musiikin meditatiivisessa dhrupad-tyylissä käytetty soitin. Sillä on otenauhaton metallinen otelauta, kuten sarodilla, ja suuri, tasainen kalebassista tehty runko surbaharin puisella yläosalla.
Sursingar kehitettiin 1800-luvulla vanhemman dhrupad rababin pohjalta. Se poistui muodista 1900-luvun puoleenväliin mennessä. Sursingar on todennäköisesti alkuperäinen nimi, peräisin hindin ja urdun kielistä. Jotkut kirjoittajat, kuten Rabindranath Tagore ovat käyttäneet sanskritiksi käännettyä muotoa sura srngara tai osittain sanskritiksi käännettyä versiota sursrngar. Nimi on tullut kansanomaisesti äännetyistä sanskritin sanoista svara srngara, jotka tarkoittavat "nuottien koristetta". Inayat Khan viittasi soittimeen nimellä sursanghar teoksessaan Minqar musiqar (1912). Samanlainen, mutta pienempi soitin on New Yorkin Metropolitan-museossa nimellä sursanga.
Sursingarin keksijäksi on nimetty muusikko Pyar Khan.
Soitin on sarodia suurempi ja sillä on sitä syvempi ääni. Se edelsi sarodin kehittymistä. Sursingarin kielet ovat teräksestä ja pronssista valmistettuja. Neljän varsinaisen soittokielen lisäksi soittimessa on neljä rytmikieltä (chikari). Kaikukoppia on kaksi. Parannukset aiempiin soittimiin vaikuttivat sursingarin resonoivuuteen ja näkyivät sen suosiossa.
Sursingaria tuetaan vasemmalla olkapäällä samoin kuin veenaa, ja sitä voidaan soittaa plektralla, mutta joskus myös jousella. Tunnettuihin soittajiin ovat kuuluneet Allauddin Khan ja Radhika Mohan Maitra.
Fagerhult

Fagerhult voi tarkoittaa seuraavia asioita:
Paikkakunta Ruotsissa:
Fagerhult, taajama Habon kunnassa
Fagerhult, taajama Högsbyn kunnassa
Fagerhultin piiri, piiri Högsbyn kunnassa
Fagerhult, taajama Uddevallan kunnassa
Skånes-Fagerhult, taajama Örkelljungan kunnassa
Skånes Fagerhultin piiri, piiri Örkelljungan kunnassa
Muita merkityksiä:
Fagerhult, valaisinyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fagerhult”, voi hakea sivunnimihaulla, laajalla sivunnimihaulla tai tekstihaulla.
Enrique Vera

| 0 | 1 | 2 |
| --- | --- | --- |

Henkilötiedot
Koko nimi: Enrique Daniel Vera Torres
Syntymäaika: 10. maaliskuuta 1979 (ikä 45)
Syntymäpaikka: Asunción, Paraguay
Pelipaikka: keskikenttäpelaaja
Pituus: 179 senttimetriä
Seurat
| Vuodet | Seura | O (M) |
| 1999 2000–2002 2004 2004–2005 2005 2005 2005 2006–2008 2008–2009 2009–2010 2010– | Resistencia Sol de América Tembetary Aucas Sportivo Iteño Universidad Católica Olmedo LDU Quito América → LDU Quito Atlas |  ? (?) ? (?) ? (?) 41 (0) ? (?) 7 (0) 35 (0) 90 (8) 25 (1) 18 (1) 0 (0) |
Maajoukkue
| 2007–2011 | Paraguay | 52 (4) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2010.  Maajoukkueuran tilastot päivitetty 10. tammikuuta 2019..
Enrique Daniel Vera Torres (s. 10. maaliskuuta 1979 Asunción, Paraguay) on paraguaylainen jalkapalloilija. Hän edusti urallaan useita seuroja, joista pisimpään ecuadorilaista LDU Quitoa. Hän oli pelipaikaltaan puolustava keskikenttäpelaaja.
Vera pelasi Paraguayn maajoukkueessa 52 ottelua ja teki niissä neljä maalia vuosina 2007–2011.
Aiheesta muualla

Tilastot National Football Teams -sivustolla
Paraguayn joukkue – Jalkapallon MM-kilpailut 2010
1 Villar |
2 Verón |
3 Morel |
4 Caniza |
5 J. Cáceres |
6 Bonet |
7 Cardozo |
8 E. Barreto |
9 Santa Cruz |
10 Benítez |
11 Santana |
12 D. Barreto |
13 Vera |
14 da Silva |
15 V. Cáceres |
16 Riveros |
17 Torres |
18 Valdez |
19 Barrios |
20 Ortigoza |
21 Alcaraz |
22 Bobadilla |
23 Gamarra |
Valmentaja Martino
Paraguayn joukkue – Copa América 2011
1 Villar |
2 Verón |
3 Piris |
4 Marecos |
5 Alcaraz |
6 M. Cáceres |
7 Zeballos |
8 E. Barreto |
9 Santa Cruz |
10 Martínez |
11 Santana |
12 D. Barreto |
13 Vera |
14 da Silva |
15 V. Cáceres |
16 Riveros |
17 Torres |
18 Valdez |
19 Barrios |
20 Ortigoza |
21 Estigarribia |
22 Fernández |
23 Pérez |
Valmentaja Martino
Fagerholmin hallitus

Fagerholmin hallitus voi viitata seuraaviin hallituksiin, joissa Karl August Fagerholm oli pääministerinä:
Fagerholmin I hallitus, 29. heinäkuuta 1948 – 17. maaliskuuta 1950.
Fagerholmin II hallitus, 3. maaliskuuta 1956 – 27. toukokuuta 1957
Fagerholmin III hallitus, 29. elokuuta 1958 – 13. tammikuuta 1959
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fagerholmin hallitus”, voi hakea sivunnimihaulla, laajalla sivunnimihaulla tai tekstihaulla.
Sleeping Beauty

Sleeping Beauty voi viitata seuraaviin asioihin:
Kirjallisuus

Sleeping Beauty, Prinsessa Ruusunen -sadun englanninkielinen nimi
Nukkuva kaunotar (engl. The Sleeping Beauty), Elizabeth Taylorin romaani (1953, suom. 1954)
Nukkuva kaunotar (engl. Sleeping Beauty), Ross Macdonaldin romaani (1973, suom. 1974)
Elokuva

Prinsessa Ruusunen (engl. Sleeping Beauty), Walt Disneyn tuottama, vuonna 1959 valmistunut animaatioelokuva
Prinsessa Ruusunen (engl. Cannon Movie Tales: Sleeping Beauty), David Irvingin ohjaama, vuonna 1987 valmistunut fantasiaelokuva
Sleeping Beauty, Julia Leighin ohjaama, vuonna 2011 valmistunut draamaelokuva
Sleeping Beauty, Casper Van Dienin ohjaama, vuonna 2014 valmistunut elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sleeping Beauty”, voi hakea sivunnimihaulla, laajalla sivunnimihaulla tai tekstihaulla.
Sleepwalkers

| Sleepwalkers Day Eleven |
| --- | --- | --- |

Studioalbumin tiedot
 Julkaistu: 14. maaliskuuta 2007
 Tyylilaji: vaihtoehtorock
 Kesto: 40.22
 Levy-yhtiö: Hype Records
Day Elevenin muut julkaisut
| Almost Over Everything 2005 | Sleepwalkers 2007 | Matador 2010 |
Sleepwalkers on suomalaisen Day Eleven -yhtyeen toinen albumi, joka julkaistiin vuonna 2007. Levyltä julkaistiin singlenä kappale ”Whenever You Say You Love Me”.
Kappaleet

Dissonance Fading – 3.21
Message – 3.26
If Nothing Comes of You – 3.31
Untitled – 5.06
Coma – 2.53
Blood Runs Thick – 2.56
Your Cloud – 3.50
The Absolute – 4.54
Whenever You Say You Love Me – 2.42
Simply Lethal – 6.43
Arvostelut

Desibeli.net:
Imperiumi.net:
Soundi:
Stressi (albumi)

| Stressi Stressi |
| --- | --- | --- |

Studioalbumin tiedot
 Äänitetty : Trackside Recording Studio (Imatra)  joulukuu 1980 – kevät 1981
 Julkaistu: 1981
 Formaatti: LP
 Tuottaja(t): Illi Broman
 Tyylilaji: futu, synthpop, progressiivinen rock, New Romantic
 Levy-yhtiö: Kräk!
Stressi on imatralaisen Stressi-yhtyeen esikoisalbumi vuodelta 1981.
Kappaleet > A-puoli

1. Show – 3:47
2. Harri – 4:23
3. Go-go "Mod" – 2:07
4. Sinä teet minut – 3:32
5. Deodorant – 5:20
Kappaleet > B-puoli

1. Omat karnevaalit – 5:50
2. Labyrintti – 3:05
3. Diplomi rakkaus – 3:08
4. Finaali – 2:55
5. Tatsia – 4:00
Muusikot

Illi Broman – tuotanto, sovitus, kitara, basso
Mara Salminen – laulu, koskettimet, kitara, basso (A2.)
Gabi Hakanen – laulu, rummut, rumpukone
Mauri Sumén - koskettimet
Juha Päiväläinen - saksofoni (B2.)
Jakke Pätäri – kitara (A4. ja B3.)
Anne Pulliainen – laulu (A2.)
Jaana Rinne – sanoitus
Muuta

Kappaleella "Show" kuullaan Mansikkalan koulun oppilaiden kuorolaulua.
Aiheesta muualla

Stressi – Stressi (1981) discogs.com -verkkosivustolla
Stressi - The Early FinnScene: Synthpop phinnweb.org -verkkosivustolla
STRESSI (Kräk! LP) finnmusic.net -verkkosivustolla
Stressi - Stressi | ArtistInfo music.metason.net -verkkosivustolla
Etapit 11–20 Ranskan ympäriajossa 2010

Ranskan ympäriajon 2010 etappien 11–20 tulokset:
Summitin piirikunta (Utah)

Summitin piirikunta (engl. Summit County) on Yhdysvaltojen Utahin osavaltiossa sijaitseva piirikunta. Sen väkiluku oli 42 357 vuonna 2020. Piirikunnan hallintokeskus on Coalvillen kaupunki. Piirikunta perustettiin vuonna 1854.
Aiheesta muualla

Kuvia tai muita tiedostoja aiheesta Summitin piirikunta (Utah) Wikimedia Commonsissa
Etelä-Carolinan sinetti

Etelä-Carolinan sinetti (1776–)
Etelä-Carolinan sinetti on Yhdysvaltain osavaltio Etelä-Carolinan virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.
Sinettiin on kuvattu kaksi ellipsiä, joiden takana on palmupuun oksat. Sinettiin on kirjattu muun muassa osavaltion latinankieliset motot ”Dum spiro spero” (suom. Niin kauan kuin hengitän, toivon) ja ”Animis opibusque parati” (suom. Valmistautunut mieleltään ja resursseiltaan). Sinetissä esiintyy osavaltion virallinen puu isopalmetto, joka on myös sen lipussa. Nykyinen sinetti on otettu käyttöön vuonna 1776.
Aiemmat versiot

Osavaltion kuvernöörin sinetti.
Small Talk (kappale)

| ”Small Talk” Katy Perry |
| --- | --- | --- |

Singlen tiedot
 Julkaistu: 9. elokuuta 2019
 Formaatti: 12" single, digitaalinen lataus, suoratoisto
 Tuottaja(t): Johan Carlsson, Charlie Puth
 Tyylilaji: synthpop
 Kesto: 02.41
 Levy-yhtiö: Capitol Records
Katy Perryn muut singlet
| ”Never Really Over” 2019 | ”Small Talk” 2019 | ”Harleys in Hawaii” 2019 |
Small Talk on yhdysvaltalaislaulaja Katy Perryn musiikkikappale. Sen julkaisi Capitol Records singlenä 9. elokuuta 2019. Kappaleen ovat sanoittaneet Perry, Johan Carlsson, Charlie Puth ja Jacob Kasher Hindlin, joista Carlsson ja Puth myös tuottivat sen. Kappaleen musiikkivideon ohjasi Tanu Muino ja se julkaistiin 30. elokuuta 2019.
"Small Talk" oli kaupallisesti kohtalainen menestys, sen päästyä singlelistan neljänkymmenen parhaan joukkoon Australiassa, Irlannissa, Liettuassa, Skotlannissa ja Slovakiassa. Kappale on myynyt julkaisunsa jälkeen kultaa Australiassa.
Käännös suomeksi
Stig H. Johansson

Stig H. Johansson vuonna 2015
Stig Henry Johansson (s. 26. heinäkuuta 1945 Hudiksvall) on ruotsalainen ravivalmentaja ja entinen raviohjastaja. Hän on yksi maailman kaikkien aikojen menestyneimmistä raviurheilijoista. Ohjastajanurallaan hän voitti yhteensä 6 221 starttia. Johanssonin ohjastamat ja valmentamat hevoset ovat palkintorahoina ansainneet yli 80 miljoonaa euroa.
Ura ja saavutukset

Johansson aloitti uransa ohjastajana vuonna 1963. Vuonna 1968 hän sai ammattivalmentajalisenssin ja perusti oman tallin Solvallan raviradalle Tukholmaan, jossa hän valmentaa edelleen. Viimeisen voittonsa Johansson ajoi joulukuussa 2005. Hän oli aikaisemmin samana päivänä ilmoittanut jättävänsä ohjastustehtävät ja keskittyvänsä jatkossa pelkästään valmentamiseen.
Euroopan merkittävimmistä ravikilpailuista Johansson on voittanut Elitloppetin kuusi kertaa, Lotteria-ajon neljä kertaa ja Prix d'Ameriquen kerran. Ruotsin Derbyn hänen hevosensa ovat voittaneet kuusi kertaa ja Kriteriumin neljästi. Ruotsin lisäksi Johanssonin hevoset ovat saavuttaneet suurkilpailuvoittoja kaikissa merkittävissä ravimaissa. Euroopan raviliiton UET:n suurimman ikäluokkakilpailun UET Grand Prix'n hän on voittanut neljällä eri hevosella. Yhdysvalloissa Johansson on voittanut muun muassa Breeders Crownin kaksi kertaa. Suomalaisista suurkilpailuista Johanssonin hevoset ovat valloittaneet Killerin Eliitin, Suur-Hollola-ajon sekä Finlandia-ajon.
Tunnettuja hevosia

Tunnetuimpia Johanssonin valmentamista hevosista ovat olleet vuoden 1993 Prix d'Amerique -voittaja Queen L ja maailmanennätyshevonen Victory Tilly. Johansson itse pitää parhaana hevosenaan juuri Victory Tillyä, jolla hän ajoi maailmanennätyksen 08,9a vuonna 2002 Meadowlandsin radalla Yhdysvalloissa. Suomalaishevosia Johanssonin valmennuksena on ollut vuosien saatossa useita kymmeniä, nimekkäimpänä Passionate Kemp.